Lunohod-2

***Lunohod-2*** () bija PSRS ''Luna'' programmas automātiskais Mēness mobilis. To 1973. gada 15. janvārī uz Mēness virsmas nogādāja kosmiskais aparāts *[[Luna-21]]*.

*Lunohod-2* darbojās uz Mēness virsmas nedaudz vairāk par četrām Mēness dienām (116 Zemes dienas) līdz 1973. gada 11. maijam un kopumā nobrauca 39,1 km.

## Uzbūve
*Lunohod-2* konstruktīvi bija gandrīz identisks savam priekšgājējam *Lunohod-1*, bet bija veikti daži uzlabojumi, un masa palielinājās līdz 836 kg. Tam bija papildu televīzijas kamera stāvoša cilvēka acu augstumā, kas atviegloja attālināto vadību. Atšķirībā no *Lunohod-1* silīcija saules baterijām, *Lunohod-2* saules baterijas bija veidotas no gallija arsenīda elementiem, kas nodrošināja līdz 1 kW elektroenerģijas.

## Darbība
*Lunohod-2* tika palaists kopā ar *[[Luna-21]]*  06:55:38 *[[UTC]]* ar nesējraķeti *[[Proton-K / Blok D]]* no Baikonuras kosmodroma.

1973. gada 15. janvārī 23:35 *UTC* *Luna-21* ar *Lunohod-2* nosēdās uz Mēness virsmas Skaidrības jūras austrumu krastā ar koordinātēm 25 grādi 51 minūtes ziemeļu platuma un 30 grādi 27 minūtes austrumu garuma. Pēc nosēšānās *Lunohod-2* ar TV kamerām uzņēma apkārtnes attēlus.

16. janvārī 01:14 *UTC* mobilis nobrauca pa trapu no nolaišanās platformas, nofotografēja *Luna-21* un nolaišanās vietu, atvirzoties 30 metru attālumā. Pēc akumulatoru uzlādes perioda tas uzņēma vēl vairāk apkārtnes un nolaižamā aparāta attēlu un pēc tam devās izpētes braucienā.
*Lunohod-2* navigācijas sistēma bija bojāta, un tā vadības apkalpe vadījās pēc apkārtnes un Saules. Bija paveicies, ka neilgi pirms lidojuma padomju planetologi no neoficiāliem avotiem saņēma *[[Apollo 17]]* nolaišanai sagatavotu detalizētu apvidus foto karti.

9. maijā *Lunohod-2* iebrauca svaigā Mēness krāterī, kur grunts bija ļoti irdena, Mēness mobilis ilgi buksēja, līdz tas atpakaļgaitā izbrauca no krātera. To darot, saules bateriju paneļa pārsegs, kas bija atgāzts atpakaļ, acīmredzot "uzraka" nedaudz grunts, kas ieskāva krāteri. Pēc tam, kad naktī vāks tika aizvērts, lai saglabātu siltumu, šī putekļainā grunts nokļuva uz mobiļa augšējās virsmas un kļuva par siltuma izolatoru, kas Mēness dienas laikā noveda pie iekārtas pārkaršanas un tās bojājuma.
Nākamajā dienā, 10. maijā vadītāji uz Zemes pamanīja, ka *Lunohod-2* iekšējā temperatūra paaugstinās, un tas nespēja atdzist, līdz ar to mobilis vairs nedarbojās. 11. maijā signāls no tā vairs nepienāca.

Oficiāli par *Lunohod-2* darba pārtraukšanu paziņoja 1973. gada 4. jūnijā.
Četros darbības mēnešos *Lunohod-2* nobrauca 39,1 kilometru, nosūtot uz Zemi 86 panorāmas un aptuveni  televīzijas kadru.

## Īpašnieka maiņa
1993. gada decembrī *[[Sotheby's]]* izsolē Ņujorkā Krievijas uzņēmums *[[Lavočkina NPO]]* par  ASV dolāriem pārdeva uz Mēness esošo *Luna-21* kopā ar *Lunohod-2* astronauta dēlam, uzņēmējam Ričardam Geriotam (viņš 2008. gadā ar kosmosa kuģi *[[Sojuz TMA-13]]* kā kosmosa tūrists devās uz Starptautisko kosmosa staciju).


Moscow. VDNKh. Pavillion 32 Cosmos. Lunokhod 2 P5293261 2350.jpg | *Lunohod-2* modelis Tautas sasniegumu izstādē Maskavā
Lunokhod 2 in Kaluga 02.jpg | *Lunohod-2* modelis Ciolkovska Valsts kosmonautikas vēstures muzejā Kalugā
Lunokhod 2 in Kaluga 04.jpg | *Lunohod-2* modelis no aizmugures Ciolkovska Valsts kosmonautikas vēstures muzejā Kalugā
LRO Lunokhod 2.jpg | 2010. gadā *[[Lunar Reconnaissance Orbiter|LRO]]* uzņemtajā attēlā redzams *Lunohod-2* (lielā baltā bulta), lielā melnā bulta norāda krāteri, kurā bija iestidzis mobilis, un mazās baltās bultas rādā pēdējo nobraukto ceļu


## Ārējās saites

* Luna Ye-8 (Luna 17, 21 / Lunokhod 1, 2) Gunter Dirk Krebs 
* День в истории. «Луноход-2»  АО «НПП КП «Квант» 
* «Луноходы-1 и -2» в истории лунных исследований Александр Базилевский, «Природа» № 2, 2021